Jabarkan Sejarah dari Sekolah Kebangsaan Panji dalam bahasa melayu

Sekolah ini telah dibuka pada 17 Oktober 1965 oleh YB. En. Mohd Khir Johari Al-Haj. Ianya di bina di atas tapak seluas 5.2873 ekar di alamat  Lot 2155 Panji, Kota Bharu, Kelantan. Pembinaannya adalah atas percantuman dari dua buah sekolah rakyat iaitu Sekolah Rakyat  Beris Lanjut dan Sekolah Rakyat Panchor. Pada awal 1962 ia mendapat bantuan penuh dan namanya ditukar menjadi Sekolah Kebangsaan Panji.

Pada peringkat awal pembukaannya sekolah ini hanya mempunyai 230 orang murid dan 13 orang guru sahaja. Pada tahun 1980 pula sekolah ini telah dinaik taraf kepada sekolah Gred B dengan penambahan satu bangunan dua tingkat dilengkapi dengan bilik guru besar, pejabat, perpustakaan, bilik guru dan kelengkapan lain dan telah dinaikkan taraf kepada sekolah Gred A.Sekarang ini SKP telah mempunyai satu unit bangunaan 4 tingkat yang mula beroperasi pada tahun 2002 dan pengajaran pembelajaran berlangsung dalam satu sesi. Pada tahun 2004 pula sebuah makmal komputer telah siap dibina bagi memberi kemudahan murid-murid mempelajari ICT.Selain itu juga dua buah prasekolah untuk murid-murid berumur lima dan enam tahun iaitu Pra Tunas Pintar dan Pra Bestari. Sekarang bilangan pelajar Sekolah Kebangsaan Panji adalah seramai 633 orang.